标题：1352年
历史纪年
公元1352年，壬辰年（龙年）；元至正十二年；徐寿辉治平二年；越南绍丰十二年；日本南朝正平七年，北朝观应三年，文和元年。 
通鉴记载
至正十二年
春，正月，丙午朔，诏印造中统元宝交钞一百九十万锭，至元钞十万锭。
戊申，竹山县贼陷襄阳路，同知额森布哈等惊溃。达鲁噶齐博罗特穆尔领义兵二百人，且战且引，至监利县，遇沔阳府达噜噶齐耀珠等军。时滨江有船千馀，乃纠合诸义兵、丁壮、水工五千馀人，畀以军号，给刀槊，具哨马五十，水陆继进。比至石首县，闻中兴路亦陷，乃议趣岳州就元帅特克嘉，而道阻不得前，仍趋襄阳，贼方驻杨湖港，乘其不虞击之，获其船二十七艘，生擒贼党刘雅尔，讯得其情。进次潜江县，又斩贼数百级，获三十馀船，枭贼将刘万户、许堂主等。甫止兵未食，而贼大至，与战，抵暮，耀珠等军各当一面，不能救。博罗特穆尔被重创，麾从子玛哈实勒使去，曰：“吾以死报国，汝无留此。”玛哈实勒泣曰：“死生从叔父。”既而博罗特穆尔被执，贼请同为逆，博罗特穆尔怒骂之，遂遇害。玛哈实勒帅家奴求其尸，复与贼战，俱没于阵，举家死者凡二十六人。博罗特穆尔，高昌人也。是日，荆门州亦陷。
初，妖贼起，陷邓州，人情汹汹。俄而贼锋自邓抵南阳境，南阳县达噜噶齐喜同，以计获数贼，诘之，云贼将大至，喜同乃悉斩之以安众心，昼夜督丁壮巡逻守备。时大司农钱木尔以兵驻于诸葛庵，为贼所袭，死之，贼遂乘锐取南阳，喜同守西门，望见贼势盛，即与家人诀曰：“吾与汝等不能相顾矣！但各逃生，吾分死此，以报国也。”已而城中皆哭。喜同策厉义兵，奋力与贼搏，贼退去，明日复至，与战甚力，杀贼凡数百。贼知无援，战愈急，南阳遂陷。喜同突围将自拔，贼横刺其马，马蹶，喜同鞭马跃而起，手斩刺马者，他贼追之，身被数创，不能斗，遂为所杀。妻邢氏，骂贼见杀，一家死者二十馀人。事闻，赠南阳路判官。喜同，河西人也。
时富珠哩远调襄阳县尹，须次居南阳，贼起，远以忠义自奋，倾财募丁壮，得千馀人，与贼拒战。俄而贼大至，远被害。远妻雷氏为贼所执，贼欲妻之，雷曰：“我参政冢妇，县令嫡妻，肯从汝狗彘以生乎！”贼将污之，雷号哭大骂不从，乃见杀，举家皆被害。远，翀之子也。
丙辰，徐寿辉遣其将丁普郎、徐明远陷汉阳；丁巳，陷兴国府。
己未，徐寿辉将邹普胜陷武昌。
先是贼氛日炽，湖广行省平章桑节会僚属议之。或曰：“有郑万户，老将也，宜起而用之。”桑节乃命募土兵，完城池，修器械，严巡警，悉以其事属郑。贼闻之，遣其党二千来约降，桑节与郑谋曰：“此诈也，然降而却之，于事为不宜，受而审之可也。”果得其情，乃歼之，械其渠魁数十人以俟命。适召入为大司农，桑节去，同僚受贼赂，且嫉其功，乃诬郑罪，释其所械者。明日贼大至，内外响应，威顺王库春布哈、行省平章和尚，皆弃城走，城遂陷。武昌之人骈首夜泣曰：“大夫不去，吾岂为俘囚乎！”
有冯三者，湖广省公使也，素不知书；武昌陷，皁隶辈拉三共为盗，三固辞曰：“贼名恶，我等岂可为！”众怒，将杀之，三遂唾骂，众乃缚诸十字木，舁以行而刲其肉，三益骂不止，抵江上，断其喉，委之去。其妻随三号泣，俯拾刲肉纳布裙中，伺贼远，收三血骸，脱衣裹之，大哭，投江而死。
命刑部尚书阿噜收捕山东贼，给敕牒十一道，使分赏有功者。
辛酉，徐寿辉将鲁法兴陷安陆府，知府绰噜死之。
法兴之来攻也，绰噜募兵得数百人，帅以拒贼，败贼前队，乘胜追之。而贼自他门入，亟还兵，则城中火起，军民溃乱，计不可遏而归，服朝服，出坐公堂。贼胁以白刃，绰噜犹喻以逆顺，一贼排绰噜下使拜，不屈，且怒骂，贼渠不忍害，拘之。明日，又逼其从乱，绰噜疾叱曰：“吾守土臣，宁从汝贼乎！”贼怒，以刀斫绰噜，左胁断而死。贼愤其不降，复以布囊缠其尸，舁置其家，绰噜妻侯氏出，大哭，且列酒肉满前，渴者令饮酒，饥者令食肉，以绐贼使不防己，至夜自经死。事闻，赠绰噜河南行省参知政事，侯氏宁夏郡夫人，表其门曰双节。
丙寅，以河复故道，大赦天下。
辛未，徐寿辉兵陷沔阳府，壬申，陷中兴路。沔阳推官象山俞述祖，领民兵守绿水洪，城陷，被执，械至寿辉所，述祖骂不辍，寿辉怒，支解之。其犯中兴也，山南宣慰司同知伊古轮实出战，众溃，宣慰使锦州布哈弃城走。山南廉访使济尔克敦以兵与抗，射贼多死，明日，贼益兵来，袭东门，力战，被执，不屈而死。
武昌既陷，江西大震，贼舳舻蔽江而下，行省右丞博罗特穆尔方驻兵江州，闻之，亦遁去。总管李黼，虽孤立，辞气愈奋厉。时黄梅县主簿伊苏特穆匀愿出击贼，黼大喜，向天沥酒与之誓。言始脱口，贼游兵已至境，急檄诸乡落聚木石于险塞处，遏贼归路，仓卒无号，乃墨士卒面，统之出战；黼身先士卒，大呼陷阵，伊苏特穆尔继进，贼大败，逐北六十里。乡丁依险阻，乘高下木石，横尸蔽路，杀获二万馀。黼还，谓左右曰：“贼不利于陆，必由水以舟薄我。”乃以长木数千，冒铁锥于杪，暗植沿岸水中，逆刺贼舟，谓之“七星桩”。会西南风急，贼舟数千，果扬帆顺流鼓噪而至，舟遇桩不得动，进退无措，黼帅将士奋击，发火翎箭射之，焚溺死者无算，馀舟散走。行省上黼劲，拜江西行省参政，行江州、南康等路军民都总管，便宜行事。
二月，乙亥朔，定远人郭子兴，集少年数千人，自称节制元帅。子兴兄弟三人，皆善殖赀产，由是豪里中。子兴知天下有变，元乃散家财，椎牛酾酒，与壮士结纳，至是与孙德崖及俞某、鲁某、潘某等以众攻城。
甲申，邹平县马子昭为乱，官军捕斩之。
乙酉，徐寿辉兵陷江州，总管李黼死之，遂陷南康路。
时贼势愈盛，西自荆湖，东际淮甸，守臣往往弃城遁，黼中外援绝。贼将薄城，分省平章政事图沁布哈自北门遁。黼引兵登陴，布战具，贼已至甘棠湖，焚西门，乃张弩射之。贼转攻东门，黼救之，而贼已入，与之巷战，知力不敌，挥剑叱贼曰：“杀我，毋杀百姓！”贼刺黼堕马，黼与兄冕之子秉昭俱骂贼而死，郡民哭声震天，相率具棺葬于东门外。黼死逾月，参政之命始下。冕居颍，亦死于贼。事闻，赠黼淮南、江北行省左丞，追封陇西郡公，谥忠文，立庙江州，赐额曰崇烈，官其子秉方集贤待制。
丙戌，霍州灵石县地震。
房州贼陷归州。
戊子，诏：“徐州内外群聚之众，限二十日，不分首从，并与赦原。”
置安东、安丰分元帅府。
巳丑，游皇城。
庚子，郭子兴陷濠州，据之。
辛丑，邓州贼王权、张椿陷澧州，龙镇卫指挥使谙都喇哈曼等帅师复之。
褒赠仗节死义者宣徽使特穆尔等二十七人。
是月，贼侵滑、濬，命德珠为河南右丞，守东明。德珠时致仕于家，闻命，即驰至东明，浚城隍，严备御，贼不敢犯。
徐寿辉将欧普祥陷袁州。普祥，黄冈人，以烧香聚众，从寿辉起兵为元帅，人称“欧道人”。至是引兵掠江西诸郡县，攻破袁州，焚室庐，掠人民以去，令别将守之。
三月，乙巳朔，追封太师、忠王满济勒噶台为德王。
丁未，徐寿辉将许甲攻衡州，洞官黄安抚败之。
壬子，河南左丞相台哈布哈，克复南阳等处。
癸丑，中书省请行纳粟补官之令：“凡士庶为国宣力，自备粮米供给军储者，照依定拟地方实授常选流官，依例升转、封廕；及已除茶盐钱谷官有能再备钱粮供给军储者，验见授品级，改授常流。”从之。
甲子，徐寿辉将项普略陷饶州路，遂陷徽州、信州。
时官军多疲懦不能拒，所在无赖子乘间窃发，不旬日众辄数万，皆短衣草屦，齿木为杷，削竹为枪，截绯帛为巾襦，弥野皆赤。饶州守臣魏中立，率丁壮分塞险要，戒守备，俄而贼至，达噜噶齐马来出战，不能发矢，贼愈逼，中立以义兵击却之。已而贼复合，遂为所执，以红衣被其身，中立叱之，须髯尽张。信州总管于大本以土兵备御，贼又陷其城而执之，并送蕲水。寿辉欲使从己，二人皆大骂不屈，遂被害。中立，济南人；大本，密州人也。
丁卯，以出征马少，出币帛各二十万匹，于迤北万户、千户所易马。
戊辰，诏：“南人有才学者，依世祖旧制，中书省、枢密院、御史台皆用之。”于是吏部郎中宣城贡师泰，翰林直学士饶州周伯琦，同擢监察御史。南士复居省台自此始。
中书省臣言：“张理献言，饶州、德兴二处，胆水浸铁，可以成铜，宜即其地各立铜冶场，直隶宝泉提举司，以张理就为铜冶场官。”从之。
是月，方国珍复劫其党下海，浙东道宣慰使都元帅台哈布哈发兵扼黄岩之澄江，而遣义士王大用抵国珍示约信，使之来归。国珍拘大用不遣，以小舸二百突海门，入州港，犯写鞍诸山，台哈布哈语众曰：“吾以书生登显要，诚虑负所学。今守海隅，贼甫招徕，又复为变。君辈助我击之，其克，则汝众功也，不克，则我尽死以报国耳。”众皆踊跃愿行。时国珍戚党陈仲达，往来计议，陈其可降伏，台哈布哈率部众张受降旗乘潮，而船触沙不能行。垂与国珍遇，呼仲达申前议，仲达目动气索，台哈布哈觉其心异，手斩之。即前搏贼船，射死五人，贼跃入船，复斫死一人，贼举槊来刺，辄斫折之。贼群至，欲抱持过国珍船，台哈布哈瞋目叱之脱，起夺贼刀，又杀二人，贼攒槊刺之，中颈死，犹植立不仆，投其尸海中，年四十九。僮名抱琴，及临海尉李辅德，千户赤盏，义士张君璧，皆死之。后追赠江浙行省平章政事，封魏国公，谥忠介，立庙台州，赐额曰崇节。台哈布哈尚气节，不随俗浮沉。泰费音为台臣劾去相位，台哈布哈独饯送都门外，泰费音曰：“公且止，勿以我累公！”台哈布哈曰：“士为知己者死，宁畏祸耶！”
诏定军民官不守城池之罪。
陇西地震百馀日，城郭颓移，陵谷迁变，定西、会州、静宁庄浪尤甚。会州公宇中墙崩，获弩五百馀张，长者丈馀，短者九尺，人莫能挽。改定西为安定州，会州为会宁州。
闰月，甲戌朔，钟离人朱元璋从郭子兴于濠州。
元璋先世家沛，后自句容、泗州徙钟离。昆弟四人，元璋其季也。少苦疾，比长，姿貌雄杰，既就学，聪明英武，沈几大度，人莫能测也。年十七，值四方旱蝗，民饥疫，父母兄相继殁，遂入皇觉寺为僧，逾月，西至合肥，又适六安，历光、固、汝、颍诸州，凡三年，复还皇觉寺。久之，寺为乱兵所焚，僧皆逃散，元璋亦出避兵，不知所向，人有招以起事者，元璋意不决。是时彻尔布哈率兵欲复濠城，惮不敢进，惟日掠良民为盗以徼赏，民皆汹惧。元璋恐不免于难，乃诣伽蓝卜珓，问避乱，不吉，即守故，又不吉，因祝曰：“岂欲予从群雄倡义乎？”果“大吉。”复自念从群雄非易事，祝曰：“盍许我以避兵！”投之，?交跃而立，意乃决。抵濠城，门者疑为谍，执之，以告子兴，子兴奇其貌，问所以来，具告之故，子兴喜，遂留置左右。寻命长九夫，常召与谋事，久之，甚见亲爱，凡有攻讨，即命以往，往辄胜，子兴由是兵益盛。
初，宿州人马公，与子兴为刎颈交，马公卒，以季女属子兴，子兴因抚为己女。至是欲以妻元璋，与其妾张氏谋，张氏曰：“吾意亦如此。今天下乱，君举大事，正当收豪杰，一旦彼为他人所亲，谁与共功业者！”子兴意遂决，乃以女妻元璋。
乙酉，徐寿辉将陈普文陷吉安路，乡民罗明远起义兵复之。
立淮南、江北等处行中书省，治扬州。
丁酉，湖广行省参政铁杰以湖南兵复岳州。
是月，诏：“江西行省左丞相策琳沁班，淮南行省平章政事鸿和尔布哈，江浙行省左丞遵达特哩，湖广行省平章政事额森特穆尔，四川行省平章政事巴实呼图，及江南行台御史大夫纳琳与江浙行省官，并以便宜行事。”
陕西行台御史大夫多尔济巴勒，行至中途，闻商州陷，武关不守，即轻骑昼夜兼程至奉元，而贼已至鸿门。吏白涓日署事，不许，曰：“贼势若此，尚顾阴阳拘忌哉！”即就署。省、台素以举措为嫌，不相聚论事，多尔济巴勒曰：“多事如此，毋得以常例论。”乃与行省平章托多约五日一会集。寻有旨命与托多同讨贼，即督诸军复商州。乃修筑奉元城垒，募民为兵，出库所藏银为大钱，射而中的者赏之，由是人皆为精兵。金、商义兵以兽皮为矢房，状如瓠，号“毛葫芦”，军甚精锐，列其功以闻，赐敕书褒奖之，由是其军遂盛。金州由兴元、凤翔达奉元，道里回远，乃开义谷，创置七驿，路近以便。
时御史大夫额森特穆尔驻兵沙河，军中夜惊，额森特穆尔尽弃军资、器械，收散卒，北奔汴梁。时文济王在城头，遥谓之曰：“汝为大将，见贼不杀而自溃，吾将劾汝，此城必不容汝也。”遂离城南四十里朱仙镇屯焉。朝廷以其不习兵，诏别将代之。额森特穆尔径归，昏夜入城，明日仍为御史大夫。西台监察院御史蒙古鲁哈雅、范文等十二人，劾其丧师辱国之罪，多尔济巴勒当署字，顾谓左右曰：“吾其为平章湖广矣。”奏上，丞相托克托怒，果左迁多尔济巴勒，而御史十二人皆谪为各路添设佐贰官。
多尔济巴勒赴湖广，关中人遮路涕泣曰：“生我者公也，何遽去我而不留乎！”多尔济巴勒慰遣之，不听，乃从间道得出。
夏，四月，癸卯朔，日有食之。
江西临川贼邓忠陷建昌路。
乙卯，铁杰及万户陶梦祯复武昌、汉阳，寻再陷。
丙辰，江西宜黄贼涂佑与邵武、建宁贼应必达等攻陷邵武路，总管吴按摊布哈以兵讨之，千户魏淳用计擒佑、必达，复其城。
贼自邵武间道逼福宁州，知州沾化王巴延乃与监州阿萨都喇，募壮兵五万，分扼险阻，贼至杨梅岭立栅，巴延与其子相驰破之。贼帅王善，俄拥众直压州西门，胥隶皆解散，巴延麾下唯白梃市儿数百人。巴延射贼，不复反顾，贼以长枪舂马，马仆，遂见执。善说巴延从己，仍领州，巴延呵善曰：“我天子命官，不幸失守，义当死，肯从汝反乎！”善怒，叱左右扼以跪，弗屈，遂殴之，巴延嚼舌出血噀善面，骂曰：“反贼，杀即杀，何以殴为！吾民，天民也，汝不可害。大丞相统百万之师亲讨叛逆，汝辈将无遗种矣。”贼又执阿萨都喇至，善厉声责其拒斗，噤不能对，巴延复唾善曰：“我杀贼，何言拒耶？我死，当为神以杀汝。”言讫，挺颈受刃，颈断，涌白液如乳，暴尸数日，色不变，州人哭声连巷，贼并杀阿萨都喇，欲释相官之，相骂曰：“吾与汝不共戴天，恨不寸斩汝，我受汝官耶！”贼杀之。相妻潘氏挈二女，为贼所获，亦骂贼，母子同死。
甲子，翰林学士承旨欧阳玄以湖广行省右丞致仕，赐玉带及钞一百锭，给全俸终其身。
是月，帝如上都。
永怀县贼陷桂阳。
四川行省平章耀珠以兵复归州，进攻峡州，与峡州总管赵余褫大破贼兵，诛贼将李太素等，遂平这。
诏天下完城郭，筑堤防。
五月，戊寅，命龙虎山张嗣德为三十九代天师，给印章。
命江南行台御史大夫纳琳给宣敕与台州民陈子由、杨恕卿、赵士正、戴甲，令其集民丁夹攻方国珍。
己卯，四川行平省章耀珠复中兴路，参政达实巴都鲁请自攻襄阳，许之，进次荆门。时贼十万，官军止三千馀，遂用宋廷杰计，招募襄阳官吏及土豪避兵者，得义丁二万，遍排部伍，申其约束。行至蛮河，贼守要害，兵不得渡，即令屈万户率奇兵间道出其后，首尾夹攻，贼大败。追至襄阳城南，大战，生擒其伪将三十人，要斩之，贼自是闭门不敢出。达实巴都鲁乃相视形势，内列八翼，包络襄城；外置八营，军岘山、楚山以截其援；自以中军四十据虎头山以瞰城中，署从征人李复为南漳县尹，黎可举为宜城县尹，拊循其民。城中之民，受围日久，夜半，二人缒城叩营门，具告虚实，愿为内应，达实巴都鲁与之定约，以五月朔日四更攻城，授之密号而去，至期，民垂绳以引官军，先登者近十人。时贼船百馀艘在城北，阴募善水者凿其底。天将明，城破，贼巷战不胜，走就船，船坏，皆溺水死；伪将王权领千骑而走，遇伏兵，被擒，襄阳遂平。
庚辰，监察御史彻彻特穆尔等言：“河南诸处群盗，辄引亡宋故号以为口实。宜以瀛国公子和尚赵完普及亲属徒沙州安置，禁勿与人交通。”从之。
癸未，建昌民戴良起乡兵，克复建昌路。
六月，丙寅，红巾周伯颜陷道州。
是月，大名路旱蝗，饥民七十馀万口，给钞十万锭赈之。
中兴路松滋县雨水暴涨，漂民舍千馀家，溺死七百人。
历史大事
公元1352年，正月，孟海马、布王三等攻克襄阳、荆门、邓州、南阳等地。徐寿辉部攻克汉阳、武昌、安陆府、沔阳、中兴路（今江陵）等地。
公元1352年，二月郭子兴、孙德崖等起义，攻克濠州（今凤阳）。徐寿辉部攻克江州（今九江）、南康，沿江东下，攻池州（今安徽贵池），围安庆；别部克岳州；将领欧普祥（欧道人）克袁州（今江西宜春），攻江西州县。
公元1352年，三月，徐寿辉将项普略、彭莹玉攻克饶州（今波阳）、徽州、信州（今上饶）。别部攻衡州（今衡州），不克。元泰不花陷南阳。方国珍又率众下海。
公元1352年，闰三月，濠州钟离（今凤阳东）人，朱元璋至濠州参加郭子兴部起义军，任九夫长。徐寿辉部克吉安，旋即失去。无湖南兵陷现州。也先帖木儿驻沙河（在河南）岸边，夜惊兵溃。
公元1352年，四月，元军陷武昌、汉阳，旋仍被红巾军夺回。徐寿辉将王善入福建，取福宁州（今霞浦）。
公元1352年，五月，元咬住陷中兴路；答失八都鲁陷襄阳，杀王权（布王三）。
元惠宗（顺帝）（1320-1370）公元1352年，六月，红巾军克道州（今湖南道县）。
公元1352年，七月，项普略等从昱岭关（今临安县西）进克杭州。元董抟霄从濠州奔援江南，袭陷杭州，项普略、彭莹玉战死（彭莹玉之死有三说，除在杭战死外，一说在本年九月在徽州战死，另一说为次年在江西瑞州战死。）。杭城因元军烧杀，残伤几尽。元以丞相脱脱总制诸路军马。
公元1352年，八月，脱脱离大都南下。方国珍攻台州，不能下。红巾军再克岳州。
公元1352年，九月，红巾军再克中兴路旋仍失去。徐寿辉军一部东进克湖州、常州。脱脱陷徐州，屠城。李逃遇害。彭大、赵君用奔濠州。脱脱还大都，留贾鲁攻濠州。董抟霄西进陷徽、信等地（董部陷徽、信阳），据赵汸《东山存稿》，从吴晗《朱元璋传》转引。）。
公元1352年，十月，徐寿辉部东进之军破江阴州。
公元1352年，十一月，徐寿辉军大举攻安庆，不克。东进军约在此时失败。
公元1352年，十二月，元任地主武装首领沈丘（今属河南）人察罕帖木儿为安静宁府达鲁花赤，罗山（今属河南）人李思齐为知府；命余阙守安庆。
公元1352年，陇西地震百余日，城郭颓移，陵谷迁变，定西、会州（今会宁）、静宁、庄浪最甚。
彭莹玉传白莲之教于江淮
彭莹玉，又名彭国玉、彭翼，彭和尚，同教弟子尊称为彭祖、彭祖师，元末南方白莲教首领，江西袁州（今江西宜春）人。后至元四年（1338），与弟子周子旺以寅年、寅月、寅日、寅时率民在袁州发动武装起义。起义者背书佛字，倡言凡有佛字者刀兵不入。周子旺自称周王，自立年号，有众五千余人。江西行省闻之，发兵镇压，周子旺与彭莹玉之子天生、地生、妻佛母被杀，彭莹玉亡走淮西。由于他有很好的群众威信，“淮民闻其风，以故争庇之，虽有司严捕，卒不能获”。至正十一年（1351）八月，彭莹玉与徐寿辉、邹普胜等发动了蕲州（今湖北蕲春南）起义，并迅速攻占了蕲水（今湖北浠水）、黄州（今湖北黄冈），建立了天完农民政权。天完政权建立后，彭莹玉没有居功自傲，没有担任高官，而是在次年二月率军攻克江州（今江西九江），杀元江州路总管李黼，然后连克南康（今江西星子）、饶州（今江西鄱阳）、信州（今江西上饶）。四月，率师直入安徽境，克婺源、徽州（今安徽歙县）。七月，攻克江浙行省首府杭州，使元廷大为震惊。后遭元朝数路大军围攻，不得不撤出杭州，退守徽州。十三年（1353）春，徽州失守，彭莹玉退到江西瑞州（今江西高安）。十一月，瑞州失守，彭莹玉被捕杀。